ברוך חגאי

ברוך חגאי (נולד ב-17 בינואר 1944) הוא ספורטאי פאראלימפי ישראלי רב-גוני ומבכירי מאמני ספורט הנכים בישראל. הוא אלוף פאראלימפי בעל 8 מדליות זהב. הוא זכה 4 פעמים ברציפות במדליית זהב אולימפית בטניס שולחן ביחידים ומדליית זהב אחת בזוגות, 2 מדליות זהב בכדורסל ומדליית זהב בשחייה.

קורות חיים 
חגאי נולד בטריפולי שבלוב למשפחה בת 13 נפשות. בהיותו בן שנתיים חלה בשיתוק ילדים וכעבור חמש שנים עלתה משפחתו לישראל. תחילה שוכנה המשפחה במעברת קיסריה ולאחר מכן עברה לשכונת מונטיפיורי בתל אביב. חגאי סיים את לימודיו והשתלם בהכשרות טכניות שהתקיימו במסגרת משרד העבודה. בשנים 1960–2000 עבד כטכנאי מכונות ורכז פרויקטים במפעל "הארגז" לאוטובוסים.

בישראל קיבל חגאי לראשונה טיפול במחלת הפוליו ועם הקמתו של מרכז הספורט לנכים, בשנת 1960, השתלב בחוגיו. הוא בלט כשחקן כדורסל והשתתף בנבחרות המרכז למשחקי סטוק מנדוויל ולאולימפיאדת הנכים. בשנות פעילותו נרשמה השתתפותו ב-224 משחקים בינלאומיים מטעם נבחרת ישראל ו-66 משחקים בינלאומיים מטעם מרכז הספורט לנכים. בתחום טניס שולחן זכה ארבע פעמים ברציפות במדליית זהב אולימפית.

עם פרישתו לגמלאות התמסר חגאי למרכז הספורט לנכים והוא משמש בו כיום כמאמן ראשי.

על פועלו לקידום ספורט הנכים בישראל זכה חגאי בפרס ישראל לספורט ותרבות הגוף (2001). כמו כן הוא הוכתר בתואר "ספורטאי השנה" לשנת 1988 (שנת פרישתו ממשחק פעיל) ותואר "ספורטאי היובל" (1998) מטעם הועד האולימפי בישראל. בשנת 1985 נבחר חגאי להיכל התהילה של ספורטאים יהודים באוניברסיטה העברית, בשנת 1986 קיבל את תואר "איש השלום" מהוועד האולימפי הבינלאומי ובשנת 1999 זכה בפרס היובל בספורט מטעם משרד החינוך והתרבות.

חייו האישיים 
חגאי היה נשוי לאסתר עד למותה ב-2020 ולהם שלושה בנים. אחד מהם הוא רועי חגאי, מאמן כדורסל.

קישורים חיצוניים

 פירוט השתתפותו בתחרויות המשחקים הפאראלימפיים באתר הרשמי של IPC 
 קורות חייו באתר פרסי ישראל
 ברוך חגאי באתר מרכז הספורט לנכים
 

אלופים פאראלימפיים ישראלים
ספורטאים פאראלימפיים ישראלים
מדליסטים פאראלימפיים ישראלים
שחקני טניס שולחן נכים ישראלים
מאמני כדורסל ישראלים
זוכי פרס ישראל לספורט ותרבות הגוף
ישראלים ילידי לוב
ספורטאים רב תחומיים
ספורטאי איל"ן
חברי היכל התהילה של הספורטאים היהודים: ישראלים
שחקני כדורסל נכים ישראלים
כדורסלנים ישראלים באולימפיאדת הנכים טוקיו (1964)
שחיינים ישראלים באולימפיאדת הנכים טוקיו (1964)
אתלטים ישראלים באולימפיאדת הנכים טוקיו (1964)
שחקני טניס שולחן ישראלים באולימפיאדת הנכים טוקיו (1964)
כדורסלנים ישראלים באולימפיאדת הנכים תל אביב (1968)
אתלטים ישראלים באולימפיאדת הנכים תל אביב (1968)
שחקני טניס שולחן ישראלים באולימפיאדת הנכים תל אביב (1968)
כדורסלנים ישראלים באולימפיאדת הנכים היידלברג (1972)
שחקני טניס שולחן ישראלים באולימפיאדת הנכים היידלברג (1972)
אתלטים ישראלים באולימפיאדת הנכים היידלברג (1972)
כדורסלנים ישראלים באולימפיאדת הנכים טורונטו (1976)
שחקני טניס שולחן ישראלים באולימפיאדת הנכים טורונטו (1976)
כדורסלנים ישראלים במשחקים הפאראלימפיים ארנהם (1980)
כדורסלנים ישראלים במשחקים הפאראלימפיים ניו יורק וסטוק מנדוויל (1984)
כדורסלנים ישראלים במשחקים הפאראלימפיים סיאול (1988)
נפגעי פוליו ישראלים
ישראלים שנולדו ב-1944